નવી દિલ્હી: મોદી સરકારની મેક ઇન ઇન્ડિયા ઝુંબેશને ઝટકો આપતાં ટેસ્લા હવે પોતાનો મેન્યુફેક્ચરિંગ પ્લાન્ટ ચીનના શાંઘાઇમાં બનાવશે. અમેરિકન અખબાર વોલ સ્ટ્રીટ જર્નલના અહેવાલ અનુસાર ઇલેક્ટ્રિક ગાડીઓનું ઉત્પાદન કરતી અમેરિકન કંપની ટેસ્લા હવે ચીનમાં સંપૂર્ણ માલિકીનો પ્લાન્ટ બનાવનાર પ્રથમ કંપની બનશે. અગાઉ ભારત સરકાર અને ટેસ્લા વચ્ચે ભારતમાં પ્રથમ ઓવરસીઝ પ્લાન્ટ ખોલવાની વાતચીત ચાલી રહી હતી, પરંતુ મેક ઇન ઇન્ડિયાના નિયમોની જટિલતાના કારણે હવે ટેસ્લાએ ચીનમાં પ્લાન્ટ ઊભો કરવાનો નિર્ણય કર્યો છે.